Lie kom til Norge fra Iran som toåring sammen med foreldrene, som politiske flyktninger. Faren ble kort tid etter fengslet etter et overfall på moren med kniv. Moren var ikke i stand til å ta vare på datteren og skrev over foreldreretten til faren da han kom ut av fengsel to år senere. Barnevernet motsatte seg dette og plasserte henne på barnehjem da hun var fem år. To år senere kom hun til et norsk/iransk fosterhjem. Aylar ble medlem av dansegruppa Dancing Youth, de opptrådte for norske tv-show, blant annet Gullfisken. Som 16-åring ble hun sendt til Iran av faren for å treffe familie og slekt og ble holdt der mot sin vilje i to år til den norske ambassaden til slutt hjalp henne hjem.